কৃষি পরিবেশ অঞ্চলভেদে সারের মাত্রা কম-বেশি হয়। তাই সাধারণভাবে একর প্রতি ৮০-১০০ কেজি ইউরিয়া, ৬০-৭০ কেজি টিএসপি, ৩০-৩৫ কেজি এমওপি, ৫০-৬০ কেজি জিপসাম, ২ কেজি জিংক সালফেট এবং ৪-৫ কেজি বোরাক্স সার প্রয়োগ যায়। অর্ধেক ইউরিয়া এবং অন্যান্য সারের সবটুকু শেষ চাষের আগে জমিতে ছিটিয়ে প্রয়োগ করতে হবে এবং বাকি অর্ধেক ইউরিয়া উপরি প্রয়োগ হিসেবে চারা গজানোর ২৫-৩০ দিন পর অর্থাৎ ফুল আসার আগেই প্রয়োগ করতে হবে। উপরি প্রয়োগের সময় জমিতে রস থাকা বাঞ্ছনীয়। রস কম থাকলে হালকা সেচ দিয়ে ইউরিয়া প্রয়োগ করতে হবে। ইউরিয়া সার উপরি প্রয়োগ করার সুযোগ না থাকলে সবটুকু সার জমি তৈরির সময় প্রয়োগ করতে হবে।